# data[].attributes.body
GOT7 คือวงบอยแบรนด์เกาหลีใต้วงแรกที่เจนรู้จัก ช่วงประมาณสิงหาคม ม. 2 เจนได้เห็นภาพโปสเตอร์นี้ของโฆษณา est ใต้โต๊ะครู  และอยากทำความรู้จักผู้ชาย 7 คนนี้ ซึ่งประกอบไปด้วย
1.เจบี เป็นคนเกาหลีใต้และหัวหน้าวง
2.มาร์ค เป็นคนสหรัฐอเมริกาและสมาชิกที่อายุมากที่สุด
3.แจ็คสัน เป็นคนฮ่องกงและแร็ป
4.จินยอง เป็นคนเกาหลีใต้และนักร้องหลัก
5.ยองแจ เป็นคนเกาหลีใต้และนักร้องหลัก
6.แบมแบม  เป็นคนไทยและแร็ป
7.ยูคยอม เป็นคนเกาหลีใต้และอายุน้อยที่สุด
หลังจากที่เจนรู้จัก และจำสมาชิกได้ทั้งหมดแล้ว ก็เริ่มตามดู mv เพลง สเตจรายการเพลง วาไรตี้ ติดตามผลงานต่างๆ ซึ่งทั้งหมดนี้ เรียกเป็นศัพท์เฉพาะว่า”การติ่ง” และนี่คือจุดเริ่มต้นของการติ่งค่ะ

# data[].attributes.attachment_caption
[SEVENTEEN - CLAP] Comeback Stage | M COUNTDOWN 171109 EP.548

# data[].attributes.body
seventeen วงที่สองที่ได้ติ่ง จุดเริ่มต้นคือ เจนสงสัยว่า วงอะไรมีสมาชิกตั้ง 13 คน ซึ่งมันเป็นเรื่องที่ท้าทายมากๆ ในการจำหน้าและชื่อของเขา และเริ่มติ่ง seventeen ช่วงประมาณพฤศจิกายน ม.2 หรือปี พ.ศ.2560
ซึ่ง seventeen มีสมาชิก 13 คือ เอสคุปส์ จองฮัน โจชัว จุน โฮชิ วอนอู อูจี ดิเอท มินกยู โดคยอม ซึงกวาน เวอร์น่อน ดีโน่ หลังจากที่ได้รู้จักแล้ว seventeen ออกอัลบั้มใหม่ที่มีเพลง clap เป็นเพลงไตเติ้ลพอดี ตามคริปข้างต้น
ตั้งแต่ตอนนั้นจนถึงตอนนี้ เจนยังติ่งวงนี้อยู่ เสน่ห์ของคือเป็นวงบอยแบรนด์ที่เต้นได้พร้อมกันที่สุดในใจเจน  แถมยังมีเพลงอีกมากมายที่ส่วนมากจะเป็นเพลงชิลๆฟังสบายๆและแต่ละเพลงจะเข้ากับเสียงของสมาชิกมากๆเพราะว่า อูจีหรือนักแต่งเพลงของวงก็ว่าได้ เขาได้โปรดิวซ์แต่ละเพลงมาเพื่อสมาชิกในวงจริงๆ ทำให้ทุกเพลงรู้สึกลื่นหูมากๆ แน่นอนว่าเจนแปลความหมายเพลงไม่ได้ ติ่งเกาหลีส่วนมากเราฟังเอาความสนุก ความชิล ความสบายใจที่จะฟังในเพลงของศิลปินค่ะ

# data[].attributes.attachment_link.title
[SEVENTEEN - CLAP] Comeback Stage | M COUNTDOWN 171109 EP.548

# data[].attributes.body
จุดเริ่มต้นการติ่ง NCT คือช่วงประมาณธันวาคม 2561 ได้ดูคริปเทศกาลฮาโลวีน ของ NCT ตามภาพข้างต้น ซึ่งตลกมาก และเจนงงว่าทำไมสมาชิกถึงเยอะขนาดนั้น มีถึง 18 คนและหลายสัญชาติมากๆ เกาหลีใต้ จีน อเมริกา ญี่ปุ่น แคนาดาและไทย
ในปัจจุบันนี้มี 20 คน 4 ยูนิต คือ NCT 127 มีสมาชิก 9 คน NCT DREAM มีสมาชิก 7 คน WayV มีสมาชิก 6 คน NCT DOJAEJUNG มีสมาชิก 3 คน และทุกๆคนอยู่ NCT U ที่พูดมาอาจจะงง มันคืออะไรทำไมบวกกันแล้วสมาชิกเกิน เจนบอกเลยว่ามันคือระบบของวงที่ค่อนข้างงงมากๆ ไม่สามารถอธิบายได้ ต้องเข้าใจเองเท่านั้น55555 สมาชิก 20 คนประกอบไปด้วย แทอิล แทยง จอห์นนี่ ยูตะ โดยอง คุน เตนล์ แจฮยอน วินวิน จองอู มาร์ค เซียวจวิ้น เฮนเดอรี่ เหรินจวิ้น เจโน่ แฮชาน หยางหยาง แจมิน เฉินเล่อ และจีซอง
และ NCT คือจุดเริ่มต้นของการที่อยากจะเรียนรู้ภาษาเกาหลี เพราะว่าถ้าเจนอ่านภาษาเกาหลีได้ อย่างน้อยก็ทำให้ง่ายต่อการจำชื่อสมาชิก 20 คน ฝึกมาเรื่อยๆจนปัจจุบันนี้ เขียนภาษาเกาหลีได้ อ่านได้ และแปลได้ในคำที่เจอบ่อยๆ ค่ะ

# data[].attributes.body
BTS วงที่ชื่อเหมือนรถไฟฟ้าประเทศไทย ซึ่งเดิม BTS ย่อมาจาก “Bangtan Boys” และมีความหมายว่า  “Bulletproof Boy Scouts” แปลว่า เกราะกันกระสุน  มีความหมายว่า  “เหล่าเด็กชายผู้กีดขวางการกดขี่และการมีอคติ”  ต่อมาได้เปลี่ยนชื่อใหม่คือ  “Beyond The Scene”  มีความหมายว่า   ‘วัยรุ่นผู้พัฒนาสู่ความใฝ่ฝันอย่างไม่หยุดยั้งและไม่ยึดติดกับสถานภาพปัจจุบัน’
อาจจะได้ยินชื่อ BTS มาบ้างเพราะวงนี้คือวงที่เจนประทับใจและภูมิใจที่สุดที่ได้เป็นแฟนคลับ เพราะคือวงที่สร้างสถิติให้วงการ k-pop และตำนานคำว่าครั้งแรกไว้มากมาย ทั้งในประเทศเกาหลีใต้และต่างประเทศ
BTS มีสมาชิก 7 คน เป็นคนเกาหลีใต้ทั้งหมด ได้แก่ RM JIN SUGA JHOPE JIMIN V JUNGKOOK มีนักร้องนำ 4 คน แร็ป 3 คนและภายในปีนี้ สมาชิกจะทยอยเข้ากรมเป็นทหาร ตามกฏหมายของเกาหลีใต้ทุกคน แม้ว่าตอนนี้ผลงานจะไม่ค่อยมีให้ติดตามไปจนถึงกว่าจะออกจากกรม แต่แฟนคลับก็ยังเหนี่ยวแน่นที่ตามผลงานเดี่ยวของสมาชิกต่อไป

# data[].attributes.body
BOYNEXTDOOR ซึ่งเป็นชื่อวง มีความหมายว่า พวกเขาคือเด็กผู้ชายที่อาศัยอยู่ข้างบ้าน เป็นกลุ่มเด็กหนุ่มที่จะร้องเพลงในเนื้อหาเกี่ยวข้องกับชีวิตประจำวัน ด้วยความหวังว่า คนที่ได้ฟังจะเข้าถึงเรื่องนั้น ๆ ได้ง่าย ๆ นั่นเอง
BOYNEXTDOOR คือวงที่เจนติ่งล่าสุด เมื่อ 2 อาทิตย์ที่แล้ว ซึ่งเดบิวต์อย่างเป็นทางการวันที่ 30 พฤษภาคม นี้เอง ออกอัลบั้มมามี 3 เพลง คือ But I Like You, One and Only และ Serenade แต่ละเพลงสนุก มีกลิ่นอายของความเรียบง่าย เหมือนเด็กข้างบ้านของคุณ ซึ่งเจนชอบมากๆๆ จนคาดไม่ถึงว่าตัวเองจะชอบขนาดนี้มาก่อนเลย
มีสมากชิก 6 คน เป็นคนเกาหลีใต้ทั้งหมด คือ แจฮยอน ซองโอ รีอู แทซัน ลีฮันและอุนฮัก และเป็นวงแรกของค่า KOZ Entertainment ซึ่งเป็นค่ายของ Zico ศิลปินเดี่ยวชื่อดังอีกด้วย

# data[].attributes.body
นางสาวสุภัสสร ศรีหาบุตร
รหัสนักศึกษา 65040140229
สาขา คณิตศาสตร์ ปี 2
คณะ ครุศาสตร์
มหาวิทยาลัยราชภัฏอุดรธานี